Diari Oficial de la Generalitat Valenciana


Sumari del DOGV 3246, del 20-05-1998 (1998/3231)

RESOLUCIÓ de 25 de març de 1998, del conseller d'Obres Públiques, Urbanisme i Transports, per la qual s'aprova definitivament la modificació puntual número 39 del Pla General de Torrevieja, sobre reordenació del sòl urbà en l'enclavament 9, Torre del Moro II.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3246

Data del DOGV
:   20-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3231


Data del document
:   25-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 25 de març de 1998, del conseller d'Obres Públiques, Urbanisme i Transports, per la qual s'aprova definitivament la modificació puntual número 39 del Pla General de Torrevieja, sobre reordenació del sòl urbà en l'enclavament 9, Torre del Moro II. [1998/C3231]
  
Vist l'expedient relatiu al projecte de modificació puntual número 39 del Pla General d'Ordenació Urbana de Torrevieja (Alacant), sobre enclavament 9, Torre del Moro II, del qual resulten els següents
  
Antecedents de fet
  
Primer
  
L'Ajuntament de Torrevieja, en sessió plenària de 4 de juliol de 1994, n'acordà l'aprovació provisional, després de complir els tràmits d'aprovació inicial, el 5 de juliol de 1993, i exposició pública, mitjançant anuncis apareguts en el Butlletí Oficial de la Província, de 9 d'agost de 1993, en el Diari Oficial de la Generalitat Valenciana, de 10 de setembre 1993, i en un periòdic d'àmplia difusió provincial, el 29 de juliol de 1993. Durant el període d'informació pública no es presentà cap al·legació.
  
Segon
  
La Comissió Territorial d'Urbanisme d'Alacant, en sessió d'1 de desembre de 1994, acordà deixar sobre la taula l'expedient de referència, a fi que l'Ajuntament de Torrevieja manifestara la seua opció per a continuar el tràmit previst en l'article 129 de la Llei de Sòl de 1992, o bé acollir-se a la tramitació prevista en el Llei 6/1994, de la Generalitat Valenciana, de 15 de novembre, Reguladora de l'Activitat Urbanística.
  
Com a única observació es recordà a l'Ajuntament la necessitat que tota la documentació, que s'altera com a conseqüència de la modificació, tant gràfica com escrita, es presentara en el mateix format que la continguda en el Pla General d'Ordenació Urbana, per a fer-ne possible la refosa.
  
Tercer
  
L'Ajuntament de Torrevieja, mitjançant l'ofici de 7 de juliol de 1995, ha aportat el certificat de l'Acord Plenari de 8 de maig de 1995, en el qual sol·licita que es continue la tramitació de l'expedient en els termes de la Llei Reguladora de l'Activitat Urbanística.
  
Quart
  
La documentació està integrada per memòria, estudis complementaris, plans d'informació i d'ordenació. Així com normes urbanístiques que es mantenen inalterables i es remeten a les ordenances d'edificació, ús, zonificació i classificació del sòl que correspon als referits terrenys com E-9, sòl urbà del vigent Pla General d'Ordenació Urbana de Torrevieja.
  
Cinqué
  
Consten en l'expedient informes favorables de la Direcció General de Costes del Ministeri d'Obres Públiques, Transports i Medi Ambient de 12 de maig de 1994 i de la Diputació Provincial d'Alacant de 16 de març de 1994 (Secció Administrativa d'Obres).
  
Sisé
  
La Comissió Territorial d'Urbanisme d'Alacant, reunida en sessió de 29 de setembre de 1995, acordà:
  
"Informar favorablement sobre la modificació puntual número 39 del Pla General de Torrevieja, a l'efecte de la seua aprovació definitiva. No obstant això, l'eficàcia del present informe, i en conseqüència la remissió de la proposta de resolució al conseller d'Obres Públiques, Urbanisme i Transports, queda supeditada a l'aportació, per part de l'Ajuntament, de tota la documentació que resulte modificada com a conseqüència del present expedient en el mateix format que la integrant del Pla General Municipal d'Ordenació a l'efecte de la seua refosa."
  
Seté
  
El 6 de febrer de 1998 el president de l'esmentada Comissió Territorial d'Urbanisme, a la vista de la documentació aportada per l'Ajuntament de Torrevieja el 20 de gener de 1998, considerà complides les condicions establides en l'esmentat Acord de 29 de setembre de 1995 i ordenà la remissió de l'expedient a l'efecte de l'aprovació definitiva.
  
Vuité
  
El 23 de març de 1998 la Conselleria d'Obres Públiques, Urbanisme i Transports informà favorablement sobre el present expedient, als efectes previstos en l'article 55.4 i 55.6 de la Llei Reguladora de l'Activitat Urbanística.
  
Fonaments de dret
  
Primer
  
Respecte al procediment, en el cas present, s'han observat les prescripcions legalment establides per a modificacions de plans generals d'aquesta índole, que estaven constituïdes a l'inici de l'expedient per l'article 114 per remissió del 128 del Text Refós de la Llei sobre Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, i que ara ho estan per l'article 38 i següents per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), de conformitat amb allò que s'ha previst en l'apartat primer de la disposició transitòria segona de l'esmentat text legal. Així mateix, s'han demanat els diferents informes preceptius.
  
Segon
  
Quant al fons de l'assumpte, segons es desprén de la memòria del projecte:
  
"L'objecte de la present modificació puntual és regularitzar el traçat del vial i la zonificació del E-9, sense modificació dels seus paràmetres d'aprofitament, ni de reserves d'equipament.
  
Per necessitats de serveis, ha sigut necessari traçar xarxes generals d'infraestructura (col·lectors d'aigua, clavegueram, i estacions de bombament) en parcel·les inicialment edificables, per a arribar en aqueix punt a les cotes idònies.
  
Atés que es tracta de serveis públics municipals, és necessari afectar els terrenys utilitzats com de titularitat i d'ús públic, per la qual cosa es proposa:
  
1. La modificació d'alineacions o reajustament, ja que la seua modificació és d'escassa envergadura, tal com s'observa en els plans.
  
2. Adquisició gratuïta dels terrenys ocupats, i en contrapartida desafectació dels inicialment proposats, amb la qual cosa, per ser de la mateixa propietat i no haver-hi cap edificació, no fa falta indemnització de cap classe.
  
3. Legalitzar les obres executades per l'administració."
  
Com a conseqüència derivada de la modificació, la parcel·la F de 1.755 metres quadrats, destinada a equipament comunitari, canvia la seua ubicació i se situa a la zona verda de la parcel·la G i es trasllada aquesta zona verda a la parcel·la F, de manera que se segueix mantenint inalterable les superfícies globals destinades a zona verda (4.796 m2) i a equipament comunitari (1.755 m2), sense que es produïsca increment d'edificabilitat ni menyscabament de les superfícies per a dotacions destinades a equipaments i zones verdes anteriorment previstes. A més, la nova ordenació satisfà els principis de l'activitat urbanística i els estàndards legals de qualitat de l'ordenació.
  
La modificació plantejada constitueix una qüestió urbanística d'interés públic local que afecta l'ordenació detallada en el sòl urbà de l'enclavament 9, Torre del Moro II, i, d'acord amb l'article 40 de la Llei Reguladora de l'Activitat Urbanística, no s'observen impediments legals que n'obstaculitzen l'a
  
provació definitiva.
  
Tercer
  
El conseller d'Obres Públiques, Urbanisme i Transports és competent per a l'adopció de la present resolució en virtut d'allò que s'ha establit en l'article 39.1 de la Llei Reguladora de l'Activitat Urbanística en relació amb l'article 6 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de concordant i pertinent aplicació, resolc:
  
Aprovar definitivament la modificació puntual número 39 del Pla General de Torrevieja, sobre reordenació del sòl urbà en l'enclavament 9, Torre del Moro II.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, s'hi podrà interposar un recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs, de conformitat amb allò que s'ha previst en els articles 57.2.f i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que s'estime oportú.
  
València, 25 de març de 1998.- El conseller d'Obres Públiques, Urbanisme i Transports: José Ramón García Antón.